**INFORMAŢIE DE PRESĂ**

**Bucureşti, 4 octombrie 2012**

**Lucian Anghel – numit Presedinte al BCR PENSII**

**Bucureşti, 4 octombrie 2012 –** Lucian Anghel, in prezent Economist Sef si Director al Directiei de Cercetare si Strategie a Bancii Comerciale Romane, a fost numit in pozitia de Presedinte al Directoratului si Director General al BCR PENSII. Numirea sa devine efectiva odata cu aprobarea Comisiei de Supraveghere a Sistemului de Pensii Private.

BCR PENSII, Societate de Administrare a Fondurilor de Pensii Private S.A. a fost infiintata in anul 2007 avand ca obiect de activitate administrarea fondurilor de pensii administrate privat si a fondurilor de pensii facultative: Fondul de Pensii Administrat Privat BCR si Fondul de Pensii Facultative BCR PLUS. BCR PENSII are in prezent un capital social de 185.000.000 RON, avand actionar majoritar Banca Comerciala Romana cu 99,9%.

*Fondurile de pensii private sunt una dintre putinele solutii de finantare interna pe care le are la indemana economia romaneasca. Asigurarea de finantare permite dezvoltarea economiei, inclusiv mentinerea si crearea locurilor de munca*, a declarat Lucian Anghel.

Doctor in economie, Lucian Anghel a absolvit Facultatea de Cibernetica la Academia de Studii Economice si a urmat cursuri postuniversitare la Georgetown University Washington SUA, precum si un executiv development program organizat de HEC Montreal Canada.

Lucian Anghel si-a inceput cariera de bancher in 1996. A avansat treptat, ocupand functiile de consilier al presedintelui bancii, analist si trezorier adjunct. Din 2007 este economist-sef si director executiv al directiei de cercetare si strategie din BCR. Lucian Anghel a fost Membru în Bordul Director al Erste Asset Management şi BCR Asset Management pentru 5 ani.

În 2008, Dl. Anghel a fondat, împreună cu alţi colegi, Asociaţia Română a Analiştilor Financiari-Bancari din România. Este cadru didcatic în cadrul SNSPA si ASE.

În Ianurie 2012, Lucian Anghel a fost ales Preşedinte al Consiliului Bursei de Valori Bucureşti.

\* \*

Banca Comerciala Romana (BCR), membră a Erste Group, este cel mai important grup financiar din România, incluzând operaţiunile de bancă universală (retail, corporate & investment banking, trezorerie şi pieţe de capital), precum şi societăţile de profil de pe piaţa leasingului, managementului activelor, pensiilor private, a băncilor de locuinţe şi a serviciilor bancare prin telefonul mobil. BCR este banca Nr.1 în România după valoarea activelor (peste 16 mld EUR), banca Nr.1 după numărul de clienţi şi banca Nr.1 pe segmentele de economisire şi creditare. BCR este cel mai valoros brand financiar din România, după gradul de încredere al clienţilor şi după numărul celor pentru care BCR este principală instituţie cu care fac banking.

BCR oferă gama completă de produse şi servicii financiare prin intermediul unei reţele de 48 de centre de afaceri dedicate companiilor şi 643 de unităţi retail localizate în majoritatea oraşelor din întreaga ţară cu peste 10.000 de locuitori. BCR este banca Nr.1 din România pe piaţa cardurilor şi a tranzacţiilor bancare, clienţii BCR având la dispoziţie cea mai mare reţea naţională de ATM - peste 2.400 de bancomate şi POS - 15.000 de terminale pentru plată cu cardul la comercianţi, precum şi servicii complete de Internet banking, phone-banking şi e-commerce.

\* \*

Erste Group este unul dintre principalii furnizori de servicii financiare din Europa Centrala si de Est. Aproximativ 50.000 de angajati deservesc 17 milioane de clienti in cadrul a 3.000 de filiale din 8 tari (Austria, Republica Ceha, Slovacia, Romania, Ungaria, Croatia, Serbia si Ucraina). La 30 iunie 2012, Erste Group detinea active totale in valoare de 215,2 miliarde EUR, inregistrand un profit operational de 1.751,3 milioane EUR si un raport cost/venituri de 51.9%.

*\* \**

***BCR - Comunicare Externă***

*Tel. 312.00.56; Fax 313 0117*

*Ionuţ Stanimir, e-mail: ionuţ.stanimir@bcr.ro*

*Cezar Marin, e-mail: cezar.marin@bcr.ro*

*Această informaţie este disponibilă şi pe pagina noastră web la: www.bcr.ro*

***InfoBCR***

*Web: www.bcr.ro*

*Email: contact.center@bcr.ro*

*TelVerde: 0800.801.BCR (0800.801.227), apelabil gratuit din toate reţelele naţionale*

*Twitter: @infoBCR*